Heyetê Rayberdişî yê Kongreya Demokratîke ya Şaran (HDK) derheqê operasyonanê îşxalî yê îqtîdarê AKP-MHPyî ûy tecrîdê vera Rayberê Şarê Kurdî Abdullah Ocalanî de eşkerayîyêke daye.
Eşkerayîye bi kilmî wina ya:
''Ma nika mîyanê krîzê tewr giranî de yê. Hêvîya serê ameyoxê Tirkîya kêmîyena. Pêro îmkanê ekonomî yê Tirkîya şinê şerî. Ya krîz, xizanîye, bêkarîye, cenazayê ciwanan yanî şer û teda; yan zî haştîye, çareserîye, demokratîkbîyayîş, aramîye.
Na hîşmendîya talankere bi serran o çareserîya meseleya kurdan tecrîd kena. Verî îqtîdar û dewleta tirke xîret kerd ke mesele pê rayîrê haştîyane yê pê hemkarîya Abdullah Ocalanî çareser bikerê. Çunke ê zî zanenê ke Abdullah Ocalan îradeyê haştî û çareserîye yo.
Tecrîdê vera Ocalanî game bi game beno tecrîdê vera heqanê demokratîkan û azadîye. Heta ke tecrîd nêqedo û rayîrê haştîye anêbo krîz, xizanî, polîtîkayanê zorbazan ê dewlete ra xelas çin o. Şar do bira ney bido.''
